Scriitorul Mircea Cărtărescu a povestit în timpul emisiunii „În fața ta”, de la Digi24, că ani întregi i-a fost teamă să fie recunoscut pe stradă și că, uneori, a trecut prin momente neplăcute, „Am fost oprit, admonestat, nu am fost lovit, dar nu e plăcut. Când ești la cumpărat cămașa vine cineva să zică că ești nemernicul lui Băsescu”. Din fericire, mult mai des se întâmplă ca oamenii să vină să își exprime admirația față de cărțile lui. „Vin oameni care mă iubesc, au citit cărțile, sunt momente foarte plăcute, momentele acelea în care eu încep să cred că nu scriu degeaba. Ceea ce zice un om în metrou e mai din suflet, mai uman decât cronicile făcute de experți”, a spus Cărtărescu.

Însă i s-au întâmplat să fie luat drept altcineva. „Eram la Therme, din spate aud: Uite-l pe Liiceanu. Intru în avion, stewardesa se uită la mine, mă așez, ea zice că avem onoarea să-l avem în avion pe Mircea Badea. Ultima dată, acum 3 zile, aud un scrâșnet de mașină, eram la volan, un ins vine la mine cu mâna întinsă: Domnul Mungiu, ce bucurie!”, a povestit Mircea Cărtărescu.

Emisiunea „În fața ta” poate fi urmărită la Digi24, începând de la 22:30.